Kartta Slovakian enemmistökielistä kunnittain (vuodelta 2011): sinisellä slovakki, keltaisella unkari, punaisella ruteeni ja ruskealla romani. 
**Slovakia** on kielellisesti melko homogeeninen maa, jossa yhdellä kansallisella kielellä on vahva asema.

Slovakian kieli ja slovakialainen viittomakieli
-----------------------------------------------

Maan perustuslain mukaan Slovakian ainoa virallinen kieli on slovakki, joka on länsislaavilaisiin kieliin kuuluva kieli. Muiden kielten käytöstä voidaan säätää erillisillä laeilla..

Suhteessa tšekkiin slovakki on konservatiivisempi fonologialtaan, eikä siihen koskaan kehittynyt tšekille omaleimaista ř-äänneetä.

Slovakialaista viittomakieltä käyttää noin 15 000 henkilöä. Se on hyvin lähellä romanialaista ja unkarilaista viittomakieliä.

Muut kielet
-----------

Slovakian lain mukaan mikä tahansa kieli voi saada virallisen vähemmistökielen aseman slovakin rinnalla kuntatasolla, jos sen puhujia on vähintään 15 % paikallisista.

Slovakin lisäksi Slovakiassa puhutaan myös unkaria (12,63 % väestöstä). Vuonna 2009 Slovakian unkarilaisvähemmistön keskuudessa puhkesi protesteja, kun maan parlamentti käsitteli uutta kielilakia: sen mukaan kaikissa virallisissa yhteyksissä tulee käyttää slovakkia.

Slovakiassa puhuttava romanikieli kuuluu Keski-Euroopan murteisiin, ja Slovakiassa esiintyy kaksi alamurretta: läntinen ja itäinen Slovakian romani. Tšekkoslovakian hajoamisen jälkeen Slovakia on tunnustanut romanit kansallisesksi vähemmistöksi, mutta kielellä ei ole tunnustettua asemaa kansallisella tasolla.

Tšekin kielen asema Slovakiassa on monimutkaisempi: Tšekkoslovakian aikana tšekin ja slovakin katsottiin poliittisista syistä olevan yksi ja sama kieli, tšekkoslovakki, vaikka puhujat eivät täysin kyenneet ymmärtämään toisiaan. Toisaalta Slovakian länsiosissa, lähellä Tšekin rajaa, paikalliset murteet ovat melko lähellä tšekkiä. Nykyään Slovakian asukkaista 24,86 % sanoo puhuvansa tšekkiä, mikä tekee siitä maan toiseksi puhutuimman kielen.

Lähteet
-------

1. ↑  Constitution of the Slovak republic  2019. Constitutional Court of the Slovak Republic. Viitattu 17.10.2020. (englanniksi)
2. 1 2  Slovak language *Encyclopedia Britannica*. Viitattu 17.10.2020. (englanniksi)
3. 1 2  What Languages Are Spoken in Slovakia? *WorldAtlas*. Viitattu 17.10.2020. (englanniksi)
4. ↑  Glottolog 4.3 - Slovakian Sign Language *glottolog.org*. Viitattu 17.10.2020.
5. 1 2  Most popular languages in Slovakia · Explore which languages are spoken in Slovakia *languageknowledge.eu*. Viitattu 17.10.2020.
6. ↑  Protests over Slovak language law *news.bbc.co.uk*.  2.9.2009. Viitattu 17.10.2020. (englanniksi)
7. ↑  Glottolog 4.3 - Central Romani *glottolog.org*. Viitattu 18.10.2020.
8. ↑  KODIFIKÁCIA RÓMSKEHO JAZYKA *Rómska Encyklopédia*. Viitattu 18.10.2020. (slovakiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Euroopan kielet maittain |
| --- |
|  |
| Valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaanivaltio
* Venäjä
* Viro
* Yhdistynyt kuningaskunta

 |
|  |
| Muut alueet | 
* Abhasia
* Artsakh
* Etelä-Ossetia
* Euroopan unioni
* Färsaaret
* Gibraltar
* Kosovo
* Pohjois-Kypros
* Transnistria

 |

 |